CPBB-OMTZ-2023/001889-001

Výzva na predloženie ponuky pre účely zistenia predpokladanej hodnoty zákazky

Dobrý deň,

Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky: „Reštaurátorský material pre Slovenský národný archív v Banskej Štiavnici

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky prostredníctvom systému JOSEPHINE, v termíne do 22.6.2023 do 12:00 hod.

Opis premetu zákazky:

Názov zákazky: Reštaurátorský materiál pre Slovenský národný archív v Banskej Štiavnici

Spoločný slovník obstarávania (CPV): CPV 30197610-5 vrstvený papier a lepenka, 15620000-0 škroby a škrobové výrobky, 19430000-9 textilné priadze a nite, 37821000-9 štetce a kefy pre umeleckých maliarov, 39713211-5 sušiarenska a lisovacia jednotka, 42962200-9 tlačiarensky lis, 31521000-4 lampy, 33965000-2 balzamovacie nádoby alebo príslušenstvo, 42999100-6 vysávače prachu nie pre domácnosť, 39713431-3 príslušenstvo k vysávačom prachu, 39713500-8 el.žehličky, 24455000-8 dezinfekčné prostriedky, 33141124-5 podložky na ostré predmety, 38330000-7 ručné nástroje na meranie dĺžky

Rozdelenie predmetu zákazky na časti: Predmet zákazky nie je rozdelený na časti

Hlavné miesto dodania tovaru :

Ministerstvo vnútra Slovenskej republiky – Slovenský národný archív v Banskej Štiavnici, Radničné námestie 16, Banská Štiavnica

Predmetom zákazky je dodanie reštaurátorského materiálu, bližšia špecifikácia materiálu je v prílohe tejto výzvy

Jediným kritériom na vyhodnotenie ponúk je celková najnižšia cena ako súčet cien za celý predmet obstarávania.

Cena za uvedené služby musí byť uvedená ako cena bez DPH a cena s DPH. Ak uchádzač nie je platiteľom DPH, na túto skutočnosť v ponuke upozorní. Cena počas trvania zákazky bude pevná a konečná.

Výsledkom verejného obstarávania bude  objednávka na dodanie požadovaného množstva a predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Na základe písomne vystavenej objednávky bude vystavená faktúra, s minimálne 30 dňovou dobou splatnosti.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR bez DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve.

Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov a čestné prehlásenie, že mu nebol udelený zákaz účasti vo verejnom obstarávaní (tlačivá sú v prílohe tejto výzvy).

Ponuku predkladajte len prostredníctvom systému JOSEPHINE.

S pozdravom

Bc.Michaela Šotiková

Ministerstvo vnútra Slovenskej republiky

Centrum podpory Banská Bystrica

9. mája 1, 974 86 Banská Bystrica

tel.: +42196160 5478, e-mail: [michaela.sotikova@minv.sk](mailto:michaela.sotikova@minv.sk) |